Radu Gînsari

Radu Gynsaris (Radu Gînsari; g. 1991 m. gruodžio 10 d.) – Moldovos futbolininkas, atakuojančio plano saugas, vingeris. FC Milsami klubo žaidėjas.

Karjera

„Academia“ klubas 
2007 m. karjerą pradėjo Kišiniovo „Academia“ klube. Atstovaudamas pagrindinei ekipai sužaidė daugiau nei šimtą rungtynių.

„Zimbru“ klubas 
2013–2014 m. sezoną praleido Kišiniovo „Zimbru“ klube.

„Sheriff“ klubas 
2014 m. vasarą persikėlė į FC Sheriff. Tris sezonus atstovavo šiam klubui. 
 2014–2015 m. sezone ekipa liko vos trečioje vietoje, o 2015–2016 ir 2016–2017 m. – tapo Moldavijos čempionais.

Haifos „Hapoel“ klubas 
2017 m. persikėlė į Izraelį, kur atstovavo Haifos „Hapoel“.

„Krylja Sovietov“ klubas 
Nuo 2019 m. žaidė Rusijoje, kur priklausė Samaros „Krylja Sovietov“. 
 2020 m. nuomos pagrindais buvo perleistas Hapoel Ironi Kiryat Shmona FC (Izraelis).

„Milsamio“ klubas 
2021 m. vasarį perėjo į FC Milsami, kuriame sužaidė septynerias lygos rungtynes.

„Xanthi“ klubas 
O nuo 2021 m. vasaros atstovavo Xánthī AÓ (Graikija).

„Milsamio“ klubas 
Nuo 2022 m. vasaros rungtyniavo FC Milsami. Šis Moldavijos klubas rungtyniavo Superlygoje ir atstovavo šaliai UEFA Europos konferencijų lygoje.

2022–2023 m. Konferencijų lyga 
Pirmame atrankos etape FC Milsami varžovais tapo „Panevėžio“ klubas.

2022 m. liepos 7 d. rungtynės prieš Panevėžio klubą baigėsi be įvarčių, nulinėmis lygiosiomis. Panevėžiečiai jas baigė be vieno pašalinto žaidėjo.

2022 m. liepos 14 d. įvyko atsakomosios rungtynės Moldavijoje. Jose pergalę rezultatu 2:0 šventė šeimininkai. Pirmąjį rungtynių įvartį pelnė Dan Spătaru Antrasis įvartis buvo pelnytas į savus vartus, kai nuo Joshua Akpudje kamuolys įskriejo į panevėžiečių vartus.

2022–2023 m. Konferencijų lygos pirmame etape bendru dviejų rungtynių rezultatu 2:0 nugalėjo „Milsamio“ klubas. Moldavijos atstovai pateko į kitą etapą, o lietuviams sezonas Europos turnyruose baigėsi. Radu Gynsaris žaidė abiejuose susitikimuose.

2023–2024 m. Konferencijų lyga 
Po metų burtai ir vėl FC Milsami suvedė su „Panevėžio“ klubu. 2023 m. liepos 13 d. Panevėžyje įvykusiose rungtynėse Lietuvos atstovai pirmavo rezultatu 2:0, bet Radu Gynsaris realizavo 11 m. baudinį, o vėliau pelnė įvartį galvą ir rungtynės baigėsi lygiosiuomis 2:2.

Rinktinės 
Nuo 2012 m. buvo kviečiamas į Moldovos rinktinę. Debiutavo 2012 m. gegužės 24 d. draugiškose rungtynėse prieš Venesuelą.

2013 m. lapkričio 18 d. žaidė draugiškose rungtynėse prieš Lietuvą. Mačas baigėsi lygiosiomis 1-1.

2016 m. birželio 3 d. pelnė įvartį draugiškose rungtynėse prieš šveicarus. Tuo metu varžovai pirmavo (1-0), o Radu Gynsaris išlygino rezultatą. Moldavai nesugebėjo išlaikyti lygiųjų ir pralaimėjo (1-2).

Išnašos

Nuorodos 
 Karjera nac. rinktinėje
 SOCCERWAY
 Transfermarkt
 Globalsportsarchive

Moldavijos futbolininkai